[{"text_idx": "#000001", "text": "Gwybodaeth Hanfodol ar gyfr Ymweliadau"}, {"text_idx": "#000003", "text": "Mae yna feinciau picnic ar y safle a digon o lefydd bwyta yn yr ardal."}, {"text_idx": "#000005", "text": "Mae llefydd parcio ar gael ar y safle. Y gwasanaeth bws ar gyfer yr ardal yw rhif 4 ac mae llwybr beicio 43 yn pasio\u2019r safle."}, {"text_idx": "#000006", "text": "Mae\u2019r rhan fwyaf o\u2019r safle yn hygyrch i gadeiriau olwyn. Ond mae rhai rhannau megis y gamlas yn anhygyrch."}, {"text_idx": "#000008", "text": "Mae modd trefnu ymweliadau i grwpiau ac i ysgolion, a gwnawn ein gorau i drefnu digwyddiadau achlysurol."}, {"text_idx": "#000010", "text": "Mae cyfres o lwybrau newydd yn caniata\u0301u i chi archwilio nodweddion allweddol y dreftadaeth ddiwydiannol a naturiol yn y safle. Y lle gorau i gychwyn yw\u2019r gwaith celf ar y simnai gerllaw\u2019r maes parcio newydd, lle gallwch ddefnyddio\u2019r map i\u2019ch cyfeirio eich hyn ac i ddysgu am y cyd-destun. Mae 9 panel dehongli yn disgrifio\u2019r prif nodweddion treftadaeth a 4 pwynt cymeriad/dyfeisiau sain yn adrodd cyfanswm o 9 stori. Mae safle picnic newydd yn edrych allan dros y tai injan ac mae safle picnic is i lawr yn rhoi cyfle i chi eistedd ynghanol y tai injan a\u2019r simneiau."}, {"text_idx": "#000015", "text": "Mur Ffin y Gamlas (6)"}, {"text_idx": "#000017", "text": "Simnai i\u2019r gorllewin o Beiriandy Vivian (10)\nGweler y llun a\u2019r wybodaeth ddehongli \u00bb"}, {"text_idx": "#000021", "text": "Ers i\u2019r safle gau ym 1980, mae natur wedi symud i mewn i ailfeddiannu rhannau o\u2019r safle ac mae llawer o waith wedi\u2019i wneud i lanhau llygredd yn yr ardal, yn cynnwys yn yr afon. Mae\u2019n fan braf iawn i gerdded, i eistedd ac i ymlacio. Mae\u2019r afon yn ddiddorol iawn, gyda golygfeydd i\u2019r de ddwyrain dros Fynydd Cilfa\u0301i, (dros y pum mlynedd diwethaf mae dyfrgwn, morloi a glas y dorlan wedi cael eu gweld yma) ac mae adran ogleddol y gamlas, sy\u2019n goediog bellach, hefyd yn ddiddorol, yn gartref i ddau rywogaeth prin o goedwyrdd a mwsogl prin o Chile, y credir iddo gyrraedd ar gwch copr."}, {"text_idx": "#000022", "text": "Gofynnwn i ymwelwyr sy\u2019n dod i\u2019r safle gofio nad yw\u2019r adeiladau lle mae ffensys yn eich cadw allan yn ddiogel ar gyfer mynediad i\u2019r cyhoedd. Byddwch cystal a\u0302 pharchu yr holl strwythurau eraill drwy beidio a\u0302 dringo arnynt."}, {"text_idx": "#000024", "text": "Mae taith gerdded o amgylch y safle cyfan, yn cychwyn wrth y nodweddion dehongli ger y maes parcio newydd ac yn mynd i fannau pellaf y sied locomotif V&S, rhan ogleddol Camlas Abertawe a Chanolfan Casgliadau Amgueddfa Abertawe yn daith o ryw 1500 metr. Mae nifer o lwybrau byrrach hefyd yn bosibl, a cheir manylion isod."}, {"text_idx": "#000025", "text": "Y daith sain. Mae\u2019r daith gerdded hon yn digwydd yn y prif gelfwaith ac mae dyfeisiau sain yn caniata\u0301u i chi glywed y lleisiau o hanes y safle. Mae\u2019n 500 medr o hyd. Cychwynnwch yn y prif faes parcio lle bydd y byrddau\u2019n rhoi cyflwyniad o\u2019r safle i chi. Yna ewch i\u2019r de tuag at yr afon. Awgrymwn eich bod yn cychwyn gyda\u2019r ddyfais sain ar lan yr afon gyda hanesion Morwyr yr Horn, ffermwr lleol a\u2019r gwyddonydd. Ewch yn o\u0302l yr un ffordd at y pwynt cymeriad ar waelod y ramp sy\u2019n dangos y gweithiwr o blentyn a bachgen y ty\u0302 injan. Ewch i gyfeiriad pwynt cymeriad 3 gan droi i\u2019r chwith a mynd i fyny\u2019r ramp i\u2019r fan sy\u2019n edrych i lawr dros y Ty\u0302 Injan. Dilynwch y llwybr i\u2019r dde ac fe ddewch at bwynt cymeriad 2 sy\u2019n rhoi darlun o\u2019r Fenyw o\u2019r Hafod a\u2019r Fforman. Ewch ymlaen i fyny\u2019r ffordd, croeswch i\u2019r pafin yr ochr draw a cherdded i lawr y tyle (ar y dde) tuag at adeilad y Labordy a phwynt cymeriad 4 lle gallwch glywed lleisiau\u2019r Rheolwr a\u2019r Ffwrneismon."}, {"text_idx": "#000026", "text": "Taith gerdded glan yr afon Wrth gerdded ar hyd glan yr afon Tawe, mae\u2019n bosibl dychmygu sut le oedd Cwm Tawe Isaf cyn dyfodiad cloddio am lo a mwyndoddi copr. Mae\u2019r rhan dawel hon o\u2019r afon yn cael ei defnyddio gan gerddwyr, beicwyr, pysgotwyr a rhwyfwyr. Mae\u2019r daith o\u2019r maes parcio i\u2019r sied locomotif V ac S a ffin ddeheuol y safle ac yn o\u0302l o gwmpas 800 metr."}, {"text_idx": "#000029", "text": "Safleoedd Hafod-Morfa a\u2019r Garreg Wen wedi\u2019u cyfuno. Mae safle\u2019r Garreg Wen yr ochr arall i\u2019r afon a byddai\u2019n 1600 metr ychwanegol ar gyfer taith o amgylch y safle. Gweler am ragor o wybodaeth."}, {"text_idx": "#000030", "text": "Gwybodaeth ar gyfer ymweliadau gan ysgolion"}, {"text_idx": "#000031", "text": "Mae nifer o adnoddau ar gael i ysgolion, yn cynnwys adnodd ar gyfer Cyfnod Allweddol 3 sydd ar gael ar y dudalen ysgolion. Ar adegau gallwn gynnig teithiau o gwmpas y safle gan aelodau gwirfoddol o\u2019r gymuned sy\u2019n perthyn i grw\u0302p Cyfeillion y Gwaith Copr a gan fyfyrwyr o Brifysgol Abertawe."}, {"text_idx": "#000033", "text": "Parc Treftadaeth y Garreg Wen"}, {"text_idx": "#000034", "text": "a thaith ar Copper Jack"}, {"text_idx": "#000036", "text": "Mae eitemau poblogaidd yn y storfeydd yn cynnwys beiciau modur, hen gerbydau\u2019r heddlu, trenau a thractorau. Fe welwch hefyd hen injan da\u0302n a bad achub William Gammon, a roddwyd i\u2019r amgueddfa ym 1992."}, {"text_idx": "#000038", "text": "Mae\u2019r ymddiriedolaeth yn trefnu teithiau o Farina Abertawe ar hyd yr afon Tawe a heibio\u2019r gweithfeydd copr ar eu cwch, Copper Jack. Mae Copper Jack yn cynnig ystafell ddosbarth ar y dw\u0302r ac amrywiaeth o gyfleusterau i alluogi pobl i ddysgu am dreftadaeth ddiwydiannol Abertawe."}, {"text_idx": "#000039", "text": "Ymhen amser maent yn gobeithio sicrhau pontw\u0302n i alluogi mynediad o\u2019r afon i safle gwaith Hafod-Morfa."}, {"text_idx": "#000042", "text": "Mae lle i ryw 15 cerbyd ym maes parcio\u2019r safle a chaiff ei agor gan weithwyr y maes parcio a theithio am 7yb ac yn cael ei gau am 7yh bob dydd."}]